ai4bharat/Pralekha huggingface dataset:
ప్రధాన మంత్రి కార్యాలయం
శ్రీఎల్. కె. ఆడ్ వాణీ ని కలుసుకొని ఆయన కు జన్మదిన శుభాకాంక్షలు తెలిపిన ప్రధానమంత్రి
శ్రీ ఎల్.కె. ఆడ్ వాణీ ని ప్రధాన మంత్రి శ్రీ నరేంద్ర మోదీ కలసి, ఆయన కు పుట్టిన రోజు శుభాకాంక్షల ను తెలియజేశారు.
ప్రధాన మంత్రి ఒక ట్వీట్ లో -
‘‘ఆడ్ వాణీ గారి నివాసానికి వెళ్లాను; ఆయన కు పుట్టిన రోజు శుభాకాంక్షల ను తెలియజేశాను. భారతదేశం యొక్క వృద్ధి కి ఆయన అందించినటువంటి తోడ్పాటు మహత్తరమైంది. ఆయన యొక్క దూర దృష్టి మరియ ఆయన కు ఉన్న అవగాహనల కు గాను ఆయన ను యావత్తు భారతదేశం లో ఆయన ను సమ్మానించడం జరుగుతున్నది. బిజెపి యొక్క నిర్మాణం లో మరియు బిజెపి ని పటిష్ట పరచడం లో ఆయన పోషించినటువంటి పాత్ర అద్వితీయం. ఆయన స్వస్థ జీవనం కోసం మరియు ఆయన కు దీర్ఘాయుష్షు కలగాలని ఆ ఈశ్వరుడి ని ప్రార్థిస్తున్నాను.’’ అని పేర్కొన్నారు.
జల శక్తి మంత్రిత్వ శాఖ
స్వచ్ఛ భారత్ మిషన్  రెండవ దశలో భాగంగా కొత్త గృహాలలో టాయిలెట్ల నిర్మాణానికి ప్రోత్సాహకాలు
స్వచ్ఛ భారత్ మిషన్  పథకాన్ని 2014 అక్టోబర్ 2వ తేదీ గాంధీ జయంతి రోజున ప్రారంభించారు. గ్రామీణ ప్రాంతాలలో నివసించే కుటుంబాలన్నిటికీ టాయిలెట్ల ఏర్పాటు ద్వారా మహాత్మా గాంధీ 150వ జయంతి 2019 అక్టోబర్ 2వ తేదీ నాటికి దేశంలోని గ్రామీణ ప్రాంతాలలో బహిరంగ మల విసర్జన ను అంతం చేయాలన్నది లక్ష్యం. 2019 అక్టోబర్ 2వ తేదీన అన్ని గ్రామాలు బహిరంగ మల విసర్జన లేని గ్రామాలుగా ప్రకటించుకున్నాయి. తొలిదశలో బహిరంగ మల విసర్జన రహిత గ్రామాల లక్ష్యాన్ని సాధించినందువల్ల 1 ఏప్రిల్ 2020 నుంచి స్వచ్ఛ భారత్ మిషన్  రెండవ దశను ప్రారంభించారు. ఈ కార్యక్రమం ఐదేళ్లు అమలులో ఉంటుంది. మొదటి దశలో సాధించిన లక్ష్యాలను నిలబెట్టుకోవాలన్నది రెండవ దశ ప్రారంభించడంలో ఉద్దేశం. మరియు అన్ని గ్రామంలో ఘన, ద్రవ వ్యర్ధాల నిర్వహణకు ఏర్పాట్లు చేయడం అంటే 2024-25 నాటికి ఓ డి ఎఫ్ గ్రామాలను ఓ డి ఎఫ్ ప్లస్ గా మార్చడం.
ఇంకా మరుగుదొడ్లు నిర్మించని ఇళ్ళు మరియు కొత్త ఇళ్లలో స్వచ్ఛ భారత్ మిషన్  రెండవ దశలో ఇళ్లయందు వ్యక్తిగత మరుగుదొడ్ల నిర్మాణానికి ప్రోత్సాహకాలు ఇవ్వాలని నియమం పెట్టుకున్నారు. స్వచ్ఛ భారత్ మిషన్  అనేది అవసరాన్ని బట్టి చేపట్టే స్కీము. అందువల్ల వ్యక్తిగత మరుగుదొడ్ల నిర్మాణానికి నిర్దిష్ట లక్ష్యాన్ని పెట్టుకోలేదు. అయితే స్వచ్ఛ భారత్ మిషన్  రెండవదశ కాలంలో ప్రతి ఏటా దాదాపు 30 లక్షల వ్యక్తిగత మరుగుదొడ్లు అవసరమవుతాయని అంచనా.
స్వచ్ఛ భారత్ మిషన్  అనేది డిమాండుకు అనుగుణంగా చేపట్టే కార్యక్రమం కావడంవల్ల సంవత్సరాల వారీగా నిర్దిష్టంగా వ్యక్తిగత మరుగుదొడ్ల నిర్మాణ లక్ష్యాలు ఏమీ పెట్టుకోలేదు. 2014-15 నుంచి 2019-20 వరకు స్వచ్ఛ భారత్ మిషన్  మొదటి దశలో రాష్ట్రాలు / కేంద్రపాలిత ప్రాంతాలు సమగ్ర యాజమాన్య సమాచార వ్యవస్థ లో పొందుపరచిన వివరాల ప్రకారం సంవత్సరాల వారీగా నిర్మించిన వ్యక్తిగత మరుగుదొడ్ల వివరాలు దిగువ ఇవ్వడం జరిగింది.
ఆర్ధిక సంవత్సరం ఇళ్లలో నిర్మించిన వ్యక్తిగత మరుగుదొడ్ల సంఖ్య
2014-15 56,64,911
2015-16 1,21,92,316
2016-17 2,11,72,522
2017-18 2,86,61,777
2018-19 2,35,15,140
2019-20 1,18,94,031
మొత్తం 10,31,00,697
కేంద్ర జల శక్తి శాఖ సహాయ మంత్రి శ్రీ ప్రహ్లాద్ సింగ్ పటేల్ సోమవారం రాజ్యసభకు ఈ సమాచారం లిఖితపూర్వక సమాధానంలో ఇచ్చారు.
ప్రధాన మంత్రి కార్యాలయం
ప్రధాన మంత్రి శ్రీ నరేంద్ర మోదీ తో సమావేశమైన యూరోపియన్ హై రిప్రజెంటేటివ్/ వైస్ ప్రెసిడెంట్  శ్రీ జోసెఫ్ బోరెల్ ఫోంటెల్స్
ప్రధాన మంత్రి శ్రీ నరేంద్ర మోదీ తో యూరోపియన్ హై రిప్రజెంటేటివ్/ వైస్ ప్రెసిడెంట్  శ్రీ జోసెఫ్ బోరెల్ ఫోంటెల్స్ ఈ రోజు న సమావేశమయ్యారు. శ్రీ బోరెల్ రైసీనా డైలాగ్ 2020 లో పాలుపంచుకోవడం కోసం జనవరి 16వ తేదీ నుండి జనవరి18 తేదీ ల మధ్య భారతదేశ సందర్శన కు విచ్చేశారు. నిన్నటి రోజు న ఆ కార్యక్రమం ముగింపు సభ ను ఉద్దేశించి శ్రీ బోరెల్ ప్రసంగించారు. హెచ్ఆర్విపి హోదా లో 2019వ సంవత్సరం డిసెంబర్ 1వ తేదీ న పదవీ బాధ్యతల ను స్వీకరించిన అనంతరం శ్రీ బోరెల్ ఇయు కు వెలుపల జరిపిన తొలి విదేశీ సందర్శన ఇది.
ప్రధాన మంత్రి హెచ్ఆర్విపి శ్రీ బోరెల్ కు ఆప్యాయం గా స్వాగతం పలికారు. హెచ్ఆర్విపి గా పదవీ బాధ్యతల ను స్వీకరించడం పట్ల అభినందించారు. శ్రీ బోరెల్ పదవీ కాలం సఫలం కావాలంటూ తన శుభాకాంక్షల ను వ్యక్తం చేశారు. హెచ్ఆర్విపి క్రమం తప్పక రైసీనా డైలాగ్ లో పాలు పంచుకొంటున్నందుకు కూడాను ఆయన ను ప్రధాన మంత్రి ప్రశంసించారు.
యూరోపియన్ యూనియన్ మరియు భారతదేశం స్వాభావిక భాగస్వాములు అని ప్రధాన మంత్రి అన్నారు. 2020వ సంవత్సరం మార్చి నెల లో జరుగనున్న ఇండియా-ఇయు సమిట్ ఫలప్రదం కావాలని తాను నిరీక్షిస్తున్నట్లు పేర్కొన్నారు. ఇయు తో అనుబంధాన్ని మరీ ముఖ్యం గా వ్యాపారం, ఆర్థిక సంబంధాలు, జల వాయు పరివర్తన రంగాల లో గాఢతరం చేసుకోవాలని భారతదేశం వచనబద్ధురాలు అయిందని ప్రధాన మంత్రి ఈ సందర్భం లో పునరుద్ఘాటించారు. యూరోపియన్ కమిశన్ మరియు యూరోపియన్ కౌన్సిల్ నాయకత్వం తో తాను జరిపిన ఇది వరకటి సంభాషణ ను కూడా ప్రధాన మంత్రి గుర్తు కు తెచ్చుకొన్నారు.
యూరోపియన్ యూనియన్ యొక్క నాయకత్వం సమీప భవిష్యత్తు లో బ్రుసెల్స్ లో ఇండియా-ఇయు సమిట్ కు ఆతిథ్యం ఇవ్వడం పట్ల ఉత్సుకత తో వేచి ఉందని ప్రధాన మంత్రి దృష్టి కి హెచ్ఆర్విపి శ్రీ బోరెల్ తీసుకు వచ్చారు. భారతదేశం మరియు ఇయు ల మధ్య గల ప్రజాస్వామ్యం, బహుపక్షవాదం మరియు నియమాల పై ఆధారపడినటువంటి అంతర్జాతీయ వ్యవస్థ వంటి ఉమ్మడి ప్రాధాన్యాల ను గురించి మరియు వచనబద్ధత ను గురించి కూడా ఈ సందర్భం లో శ్రీ బోరెల్ ప్రస్తావించారు.(Visitor Counter : 87
ప్రధాన మంత్రి కార్యాలయం
ప్రధానమంత్రి శ్రీ నరేంద్ర మోదీ-స్లొవాక్ రిపబ్లిక్ ప్రధాని గౌరవనీయ ఎడ్వర్డ్ హెగర్ల మధ్య ఫోన్ సంభాషణ
ప్రధానమంత్రి శ్రీ నరేంద్ర మోదీ ఇవాళ స్లొవాక్ రిపబ్లిక్ ప్రధాని గౌరవనీయ ఎడ్వర్డ్ హెగర్తో ఫోన్ద్వారా సంభాషించారు. ఉక్రెయిన్ నుంచి భారత పౌరులను తరలించడంలో సహకరించడంపై ఈ సందర్భంగా గౌరవనీయ ఎడ్వర్డ్ హెగర్కు ప్రధానమంత్రి ధన్యవాదాలు తెలిపారు. అలాగే భారతదేశం నుంచి ప్రత్యేక తరలింపు విమానాలను అనుమతించడంపైనా ఆయన కృతజ్ఞతలు తెలియజేశారు. రానున్న రోజుల్లో స్లొవాక్ రిపబ్లిక్ నుంచి నిరంతర సహాయం కోరారు. అదే సమయంలో సంఘర్షణ ప్రాంతాల నుంచి ఇతర దేశాల పౌరులను తరలించే ప్రక్రియను కూడా భారత్ చేపట్టింది.
భారత పౌరుల తరలింపు ప్రక్రియ పర్యవేక్షణ కోసం తన ప్రత్యేక ప్రతినిధిగా కేంద్ర చట్ట-న్యాయశాఖ మంత్రి శ్రీ కిరెన్ రిజిజును నియమించినట్లు కూడా ప్రధానమంత్రి గౌరవనీయ హెగర్కు తెలిపారు.
ఉక్రెయిన్లో కొనసాగుతున్న హింస, మానవతా సంక్షోభంపై ప్రధానమంత్రి ఆవేదన వ్యక్తం చేశారు. అలాగే శత్రుభావాన్ని విడనాడి, చర్చలవైపు తిరిగి దృష్టి మళ్లించాలని పలుమార్లు భారత్ చేసిన విజ్ఞప్తిని పునరుద్ఘాటించారు. దేశాల సార్వభౌమాధికారం, ప్రాదేశిక సమగ్రతలను గౌరవించడంలోగల ప్రాధాన్యాన్ని ఈ సందర్భంగా ప్రధాని మోదీ నొక్కిచెప్పారు.
విద్యుత్తు మంత్రిత్వ శాఖ
గ్రీన్ హైడ్రోజన్ పై భారత్ తో కలసి పనిచేయడానికి సుముఖత వ్యక్తం చేసిన యూకే
సీఓపీ 26 అధ్యక్షుడు శ్రీ అలోక్ శర్మను కలిసిన కేంద్ర విద్యుత్ మరియు , పునరుత్పాదక ఇంధన మంత్రిత్వ శాఖ మంత్రి శ్రీ ఆర్కె సింగ్
గ్రీన్ హైడ్రోజన్, లిథియం-అయాన్ కోసం నిర్వహించనున్న వేలంలో పాల్గోవాలని యూకే ను కోరిన భారత్
గ్రీన్ ఎనర్జీ కోసం ప్రపంచ బ్యాంకును నెలకొల్పడానికి గల అవకాశాలను పరిశీలించనున్న ఇరుపక్షాలు
సముద్రతీర గాలిపై యూకే తో కలసి పనిచేయడానికి సుముఖత వ్యక్తం చేసిన భారత్
సమర్ధంగా పనిచేయని 16369 మెగావాట్ల థర్మల్ విద్యుత్ కేంద్రాలను 2021 మార్చి నాటికి భారతదేశం మూసివేసింది. ఈ అంశాన్ని సీఓపీ 26 అధ్యక్షుడు శ్రీ అలోక్ శర్మకు కేంద్ర విద్యుత్ మరియు పునరుత్పాదక ఇంధన శాఖ మంత్రి శ్రీ ఆర్కె సింగ్ తెలిపారు. ఈరోజు అలోక్ శర్మతో మంత్రి సమావేశం అయ్యారు. బొగ్గు ఆధారంగా పని చేస్తున్న థర్మల్ విద్యుత్ కేంద్రాలను దశలవారీగా మూసివేసే అంశాన్ని శ్రీ శర్మ సమావేశంలో ప్రస్తావించారు. సమావేశంలో ఇంధన కార్యదర్శి, పునరుత్పాదక ఇంధన మంత్రిత్వ శాఖ కార్యదర్శి, భారతదేశంలో యూకే హై కమిషనర్ కూడా పాల్గొన్నారు.
గ్రీన్ హైడ్రోజన్ రంగంలో భారతదేశంతో కలసి పనిచేయడానికి యూకే సిద్ధంగా ఉందని శ్రీ శర్మ తెలిపారు. గ్రీన్ ఎనర్జీ కోసం ప్రపంచ బ్యాంకును నెలకొల్పడానికి గల అవకాశాలను పరిశీలించాలని రెండు దేశాలు అంగీకరించాయి. దీని ద్వారా పారిస్ ఒప్పందంలో అంగీకరించిన విధంగా పర్యావరణ అంశానికి 100 బిలియన్ అమెరికా డాలర్లను సమకూర్చడానికి అభివృద్ధి చెందుతున్న దేశాలకు అవకాశం కలుగుతుంది. సీఓపీ 26 సమావేశాన్ని విజయవంతం చేయడానికి సహకరించాలని భారత్ కు యూకే కోరింది.
సముద్రతీర గాలిపై యూకే తో కలసి పనిచేయడానికి భారతదేశం సిద్ధంగా ఉందని శ్రీ శర్మకు మంత్రి తెలిపారు. నిల్వ వ్యయాన్ని తగ్గించడానికి అభివృద్ధి చెందిన మరియు అభివృద్ధి చెందుతున్న దేశాలు కలిసి పని చేయాల్సిన అవసరం ఉందని మంత్రి చెప్పారు. పారిస్ ఒప్పందం ప్రకారం ఏర్పాటు ఎన్ డీసి ప్రకారం జీ 20 దేశాలలో భారతదేశం మాత్రమే చర్యలను అమలు చేస్తున్నదని ఆయన ప్రతినిధి బృందానికి తెలియజేశారు.
2030 నాటికి 450 మెగావాట్ల పునరుత్పాదక సామర్థ్యాన్ని సాధించాలన్న భారత్ లక్ష్య సాధనకు నిల్వ సామర్థ్యాన్ని పెంచే అంశంపై సమావేశంలో చర్చించారు. గ్రీన్ హైడ్రోజన్, లిథియం-అయాన్ కోసం ఆహ్వానించనున్న వేలంలో పాల్గోవాలని యూకే ను భారత్ కోరింది.
మానవ వనరుల అభివృద్ధి మంత్రిత్వ శాఖ
జాతీయ విద్యా విధానాన్ని ప్రారంభించి రెండేళ్లు పూర్తయిన సందర్భంగా విద్యా రంగానికి సంబంధించిన కార్యక్రమాలను ప్రారంభించనున్న శ్రీ అమిత్ షా
జాతీయ విద్యా విధానం 2020 ప్రారంభించి రెండేళ్లు పూర్తయిన సందర్భంగా కేంద్ర హోం, సహకార శాఖ మంత్రి శ్రీ అమిత్ షా 2022, జూలై 29న కేంద్ర విద్య, నైపుణ్యాభివృద్ధి, వ్యవస్థాపకత్వ శాఖ మంత్రి శ్రీ ధర్మేంద్ర ప్రధాన్ సమక్షంలో విద్య, నైపుణ్యాభివృద్ధికి సంబంధించిన అనేక నూతన కార్యక్రమాలను ప్రారంభించనున్నారు. విద్యా శాఖ సహాయ మంత్రులు శ్రీ సుభాష్ సర్కార్, శ్రీమతి అన్నపూర్ణా దేవి, శ్రీ రాజ్ కుమార్ రంజన్ సింగ్, నైపుణ్యాభివృద్ధి శాఖ సహాయ మంత్రి శ్రీ రాజీవ్ చంద్రశేఖర్ కూడా ఈ కార్యక్రమానికి హాజరవుతారు. న్యూఢిల్లీలోని డాక్టర్ అంబేద్కర్ ఇంటర్నేషనల్ సెంటర్ లో ఈ కార్యక్రమాన్ని నిర్వహిస్తారు. విద్యా మంత్రిత్వ శాఖకు చెందిన యూట్యూబ్ తో పాటు ఇతర సోషల్ మీడియా హ్యాండిల్స్ లో కూడా ఈ కార్యక్రమాన్ని వీక్షించవచ్చు.
డిజిటల్ విద్య, సృజనాత్మకత, విద్య మరియు నైపుణ్య అభివృద్ధి, ఉపాధ్యాయ శిక్షణ మరియు మదింపును సమన్వయం చేయడం వంటి రంగాలతో సహా విద్య మరియు స్కిల్ డెవలప్ మెంట్ వర్టికల్స్ యొక్క మొత్తం స్పెక్ట్రమ్ ని ప్రారంభించబోయే ఈ కార్యక్రమాలు కవర్ చేస్తాయి. ఈ కార్యక్రమం ప్రారంభోత్సవంతో పాటు, విద్యార్థుల సాంస్కృతిక ప్రదర్శన, ప్రముఖుల ప్రసంగం కూడా ఉంటుంది.. జాతీయ విద్యా విధానం 2020 అమలు ప్రయాణం గురించిన చర్చలు కూడా జరుగుతాయి.
ఈ కార్యక్రమాన్ని వీక్షించడానికి ఈ లింక్ క్లిక్ చేయండి.
https://www.youtube.com/watch?v=RgSLjCB4O2k
హోం మంత్రిత్వ శాఖ
కోవిడ్-19 కారణంగా విధించిన ప్రయాణ ఆంక్షల నేపథ్యంలో భారత్ లో ఉండిపోయిన విదేశీయులకు 2020 మే 3 వరకు కాన్సులర్ సేవల మంజూరు
కోవిడ్-19 విజృంభణ కారణంగా అమలులో ఉన్న ప్రయాణ ఆంక్షల కారణంగా ప్రస్తుతం దేశంలో నివాసం ఉంటున్న విదేశీయులందరికీ 2020 ఏప్రిల్ 30 వరకు కాన్సులర్ సేవలు ఉచితంగా అందించేందుకు అనుమతిస్తూ కేంద్ర హోం మంత్రిత్వ శాఖ  2020 మార్చి 28న ఉత్తర్వులు జారీ చేసింది. 
పైన పేర్కొన్న అంశాన్ని పరిశీలనలోకి తీసుకున్న అనంతరం ప్రస్తుతం భారత్ లో చిక్కుకుపోయిన విదేశీ జాతీయులందరికీ విదేశీ ప్రాంతీయ రిజిస్ర్టేషన్ అధికారులు/ విదేశీ రిజిస్ర్టేషన్ అధికారుల కార్యాలయాలు ఈ దిగువ సూచించిన కాన్సులర్ సేవలు అందించేందుకు అనుమతించాలని నిర్ణయించింది.
ప్రపంచంలోని పలు దేశాలు కోవిడ్-19 మహమ్మారి కాటుకు గురై అల్లాడుతున్న నేపథ్యంలో భారతదేశం సహా విభిన్న దేశాలు విధించిన ప్రయాణ ఆంక్షలను పరిగణనలోకి తీసుకుని దేశంలో ప్రస్తుతం చిక్కుకుపోయిన, 2020 ఫిబ్రవరి 1వ తేదీ  నుంచి 2020 మే 3వ తేదీ  లోగా వీసా రద్దవుతున్న వారందరి నుంచి ఆన్ లైన్ దరఖాస్తులు స్వీకరించి 2020 మే 3వ తేదీ  వరకు ఉచితంగా రెగ్యులర్ వీసా, ఇ-వీసా లేదా దేశంలో నివాసానికి అనుమతి పత్రం గడువును పొడిగిస్తారు. అలాగే ఈ గడువు లోగానే విదేశీయుల నుంచి అభ్యర్థన అందినట్టయితే 2020 మే 3వ తేదీ నుంచి 14 రోజుల పాటు అంటే 2020 మే 17 వరకు గడువు మించి ఉండిపోయినందుకు విధించే జరిమానా  లేకుండానే దేశంలో ఉండేందుకు అనుమతించవచ్చు.
వ్యవసాయ మంత్రిత్వ శాఖ
2020 ఏప్రిల్-సెప్టెంబర్ కాలానికి నిత్యావసర వ్యవసాయ ఉత్పత్తుల ఎగుమతి గత ఏడాది ఇదే కాలంతో పోలిస్తే 43.4% పెరుగుతుంది
వ్యవసాయ వాణిజ్యానికి సంబంధించిన బ్యాలెన్స్ కూడా 2020 ఏప్రిల్-సెప్టెంబర్ కాలంలో రూ.9002 కోట్ల రూపాయలుగా ఉంది
కోవిడ్ -19 సంక్షోభం ఉన్నప్పటికీ, 2020 ఏప్రిల్-సెప్టెంబర్ సంచిత కాలానికి అవసరమైన వ్యవసాయ వస్తువుల ఎగుమతి 43.4% పెరిగి రూ. 53626.6 కోట్లకు చేరుకోగా, గత ఏడాది ఇదే కాలంలో రూ .37397.3 కోట్లు ఉంది. ఏప్రిల్-సెప్టెంబర్, 2019-20 తో పోలిస్తే ఈ ఏప్రిల్-సెప్టెంబర్, 2020-21 మధ్య కాలంలో సానుకూల ఎగుమతి వృద్ధిని నమోదు చేసిన ప్రధాన వస్తువుల సమూహాలు వేరుశనగ , శుద్ధి చేసిన చక్కెర , గోధుమ , బాస్మతి బియ్యం  మరియు నాన్-బాస్మతి రైస్  మొదలైనవి.
ఇంకా, 2020 ఏప్రిల్-సెప్టెంబర్ కాలంలో వాణిజ్య బ్యాలెన్స్ రూ .9002 కోట్లతో గణనీయంగా సానుకూలంగా ఉంది. 2019 లో ఇదే కాలంలో వాణిజ్య లోటు రూ. 2133 కోట్ల గా ఉంది. నెల, నెల ప్రాతిపదికన , 2020 సెప్టెంబరులో భారతదేశ వ్యవసాయ ఎగుమతి రూ .9296 కోట్లుగా ఉంది, ఇది 2019 సెప్టెంబర్లో 5114 కోట్ల రూపాయల ఎగుమతికి గాను 81.7 % పెరుగుదలను చూపించింది. .
వ్యవసాయ ఎగుమతులను పెంచడానికి, ప్రభుత్వం వ్యవసాయ ఎగుమతి విధానం, 2018 ను ప్రకటించింది, ఇది పండ్లు, కూరగాయలు, సుగంధ ద్రవ్యాలు వంటి పంటల ఎగుమతి-కేంద్రీకృత వ్యవసాయం కోసం క్లస్టర్ ఆధారిత విధానాన్ని అందిస్తుంది, తద్వారా నిర్దిష్ట వ్యవసాయ ఉత్పత్తుల కోసం క్లస్టర్లను గుర్తిస్తారు. దేశవ్యాప్తంగా మరియు ఈ క్లస్టర్లలో కేంద్రీకృత జోక్యం జరుగుతుంది.
వ్యవసాయం / ఉద్యాన ఉత్పత్తుల ఎగుమతిని పెంచడానికి ఎపిడా ఆధ్వర్యంలో ఎనిమిది ఎగుమతి ప్రోత్సాహక ఫోరమ్ల ను ఏర్పాటు చేశారు. అరటి, ద్రాక్ష, మామిడి, దానిమ్మ, ఉల్లిపాయ, పాడి, రైస్ బాస్మతి మరియు రైస్ నాన్-బాస్మతిపై ఇపిఎఫ్లు ఏర్పాటవుతాయి . ఈ ఎగుమతులను ప్రపంచ మార్కెట్కు గణనీయంగా పెంచడానికి, వివిధ జోక్యాల ద్వారా, ఎగుమతి యొక్క మొత్తం ఉత్పత్తి / సరఫరా గొలుసు అంతటా వాటాదారులను గుర్తించడానికి, డాక్యుమెంట్ వివరాలను మరియు వాటాదారులను చేరుకోవడానికి ఈపిఎఫ్ సమగ్ర ప్రయత్నాలు చేస్తోంది.
ఇటీవలే ప్రభుత్వం వ్యవసాయ వ్యాపార పర్యావరణాన్ని మెరుగుపరచడానికి రూ.1 లక్షల కోట్లతో అగ్రి ఇన్ఫ్రా ఫండ్ ఏర్పాటును ప్రకటించింది. ఇది వ్యవసాయ ఎగుమతిని ప్రోత్సహిస్తుంది. అంతేకాకుండా, డిఏసి, ఎఫ్డబ్ల్యూ వ్యవసాయ వాణిజ్యాన్ని ప్రోత్సహించే దిశగా సమగ్ర కార్యాచరణ ప్రణాళిక / వ్యూహాన్ని కూడా సిద్ధం చేసింది. విలువ పెరుగుదలకు ప్రాధాన్యత ఇవ్వడం మరియు దిగుమతి ప్రత్యామ్నాయం కోసం వివరణాత్మక కార్యాచరణ ప్రణాళికతో అగ్రి ఎగుమతిని పెంచడానికి నిర్దేశించింది.
ఆర్థిక మంత్రిత్వ శాఖ
మెస్సర్స్ ఓడోకెమ్ ఇండస్ట్రీస్ కేసు విషయంలో బహుళ ఊహాజనిత మీడియా నివేదికలను తిరస్కరించిన డీజీజీఐ
మెస్సర్స్ ఓడోకెమ్ ఇండస్ట్రీస్, కన్నౌజ్- పెర్ఫ్యూమరీ సమ్మేళనాల తయారీదారు - మరియు దాని యజమాని శ్రీ పీయూష్ జైన్ విషయమై 'డైరెక్టరేట్ జనరల్ ఆఫ్ జీఎస్టీ ఇంటెలిజెన్స్'  ద్వారా కొనసాగుతున్న విచారణలో ఇప్పటి వరకు రెండు ప్రాంతాల నుంచి మొత్తం రూ.197.49 కోట్ల మేర నగదు, 23 కిలోల బంగారం, అధిక విలువ వస్తువులు రికవరీ చేయబడ్డాయని.. డీజీజీఐ రికవరీ చేసిన నగదును తయారీ యూనిట్ టర్నోవర్గా పరిగణించాలని నిర్ణయించాలని, ప్రతిపాదిస్తున్నట్లు మీడియాలో నివేదికలు వచ్చాయి. శ్రీ పీయూష్ జైన్ తన పన్ను ఎగవేతను అంగీకరించిన తర్వాత, డీజీజీఐ ఆమోదంతో మొత్తం రూ.52 కోట్ల మొత్తంను పన్ను బకాయిలుగా జమ చేసినట్లు కూడా కొన్ని తరహా మీడియాలలో వచ్చిన రిపోర్టులు తెలిపాయి. ఈ విధంగా శ్రీ పీయూష్ జైన్ నిక్షేపణ శాఖ అంగీకరించినట్లు మరియు తదనుగుణంగా పన్ను బాధ్యతను ఖరారు చేసినట్లుగా రిపోర్ట్ రూపొందించబడింది. మీడియాలో వచ్చిన ఈ తరహా నివేదికలు నిరాధారమైన పూర్తిగా ఊహాజనితమైనవి మరియు ఈ తరహా రిపోర్టులు విచారణ పార్టీకి వ్యతిరేకంగా నిర్దిష్ట నిఘా ఆధారంగా అత్యంత వృత్తిపరమైన పద్ధతిలో జరుగుతున్న దర్యాప్తుల సమగ్రతను దెబ్బతీసేందుకు ప్రయత్నిస్తున్నాయని విచారణ వర్గాలు తెలిపాయి. ఇది ఇలా ఉండగా.. ఈ కేసులో తదుపరి విచారణ కొనసాగుతున్నందున మెస్సర్స్ పీయూష్ జైన్ నివాసం, ఫ్యాక్టరీ ప్రాంగణంలో లభించిన నగదును స్టేట్ బ్యాంక్ ఆఫ్ ఇండియా యొక్క సేఫ్ కస్టడీలో కేసు ఆస్తిగా ఉంచబడిందని విచారణ అధికారుల ద్వారా స్పష్టం చేయబడింది. మెస్సర్స్ ఓడోకెమ్ ఇండస్ట్రీస్ పన్ను బాధ్యతలను విడుదల చేయడానికి స్వాధీనం చేసుకున్న డబ్బు నుండి పన్ను బకాయిలను డిపాజిట్ చేయలేదు మరియు వారి పన్ను బాధ్యతలు ఇంకా నిర్ణయించబడలేదు. దీనికి తోడు శ్రీ పీయూష్ జైన్ వెలువరించిన స్వచ్ఛంద సమర్పణలు, కొనసాగుతున్న పరిశోధనలకు సంబంధించిన అంశం, డిపార్ట్మెంట్ స్వాధీనం చేసుకున్న నగదు యెక్క మూలం మరియు మెస్సర్స్ ఓడోకెమ్ ఇండస్ట్రీస్ లేదా దర్యాప్తులో పాల్గొన్న ఇతర పార్టీల యొక్క కచ్చితమైన పన్ను బాధ్యతలపై తగిన స్పష్టత లేదు. సోదాల సమయంలో వివిధ ప్రాంగణాల నుండి సేకరించిన సాక్ష్యాధారాల మదింపు మరియు తదుపరి పరిశోధనల ఫలితాల ఆధారంగా.విచారణ ప్రకరా ఏదైనా చర్య తీసుకోబడుతుంది. నేరాన్ని స్వచ్ఛందంగా అంగీకరించడం మరియు రికార్డులో అందుబాటులో ఉన్న సాక్ష్యాధారాల ఆధారంగా శ్రీ పీయూష్ జైన్ సీజీఎస్టీ చట్టంలోని సెక్షన్ 132 కింద సూచించిన నేరాల కింద 26.12.2021న అరెస్టు చేయబడ్డారు, 27.12.2021న సంబంధిత కోర్టు ముందు హాజరుపరిచారు. గౌరవ న్యాయస్థానం అతనికి 14 రోజుల జ్యుడీషియల్ కస్టడీని విధించింది.
శాస్త్ర విజ్ఞాన- సాంకేతిక విజ్ఞాన మంత్రిత్వ శాఖ
కోవిడ్-19 తో పోరాటానికి వ్యక్తిగత రక్షణ కవర్ ఆల్ సూట్ ని అభివృద్ధి చేసిన సి.ఎస్.ఐ.ఆర్.-ఎన్.ఏ.ఎల్.
బెంగళూరు లోన్ సి.ఎస్.ఐ.ఆర్. ఆధ్వర్యంలోని సి.ఎస్.ఐ.ఆర్.-ఎయిరో స్పేస్ లాబొరేటరీస్  సంస్థ బెంగళూరు లోని ఎమ్.ఏ.ఎఫ్. క్లోథింగ్ ప్రైవేట్ లిమిటెడ్ సంస్థతో కలిసి పూర్తిగా రక్షణ కల్పించే కవర్ ఆల్ సూట్ ని అభివృద్ధి చేసి ధృవీకరించింది. కోవిడ్-19 ఉపశమనం కోసం 2 గంటలు పనిచేస్తున్న వైద్యులు, నర్సులు. పారామెడికల్ సిబ్బంది, ఆరోగ్య పరిరక్షణ కార్మికుల రక్షణ కోసం అనేక పొరలతో నేయని బట్ట ఆధారంగా తయారుచేసిన ఈ పాలీప్రొప్లీన్ స్పన్ లామినేటెడ్ కవర్ ఆల్ సూట్ ను ఉపయోగించవచ్చు.
సమస్యకు పరిష్కారం కోసం డాక్టర్ హరీష్ సి. బార్షిలియా, డాక్టర్ హేమంత్ కుమార్ శుక్లా, ఎమ్.ఏ.ఎఫ్. కి చెందిన శ్రీ ఎమ్.జే. విజు నాయకత్వంలోని సి.ఎస్.ఐ.ఆర్.-ఎన్.ఏ.ఎల్. బృందం తీవ్రంగా కృషి చేసి తగిన స్వదేశీ పదార్ధాలు, వినూత్న తయారీ ప్రక్రియలను రూపొందించారు.
కోయింబత్తుర్ లోని సి.ఐ.టి.ఆర్.ఏ. లో కఠినమైన పరీక్షల అనంతరం కవర్ ఆల్ ఉపయోగానికి ధృవీకరించబడింది. నాలుగు వారాలలో రోజుకు 30,000 యూనిట్లు తయారుచేసే సామర్థ్యంతో ఉత్పత్తి ప్రారంభించడానికి సి.ఎస్.ఐ.ఆర్.-ఎన్.ఏ.ఎల్. మరియు ఎమ్.ఏ.ఎఫ్. సంస్థలు ప్రణాళికలు రూపొందించాయి.
ఇతర తయారీదారులతో పోలిస్తే ఈ కవర్ ఆల్ ధర చాలా తక్కువ మరియు ఇందులో ఉపయోగించిన దిగుమతులు కూడా తక్కువ అని - సి.ఎస్.ఐ.ఆర్.-ఎన్.ఏ.ఎల్. డైరెక్టర్ శ్రీ జితేంద్ర జే. జాదవ్ పేర్కొన్నారు. జాతీయ ప్రయోజన కోసం 24 గంటలు పనిచేసి, ఈ కవర్ ఆల్ ను అభివృద్ధి చేసి, ధృవీకరణ ప్రక్రియను అత్యంత తక్కువ సమయంలో పూర్తిచేసిన ఎన్.ఏ.ఎల్., మరియు ఎమ్.ఏ.ఎఫ్. క్లోథింగ్ ప్రైవేట్ లిమిటెడ్ మరియు సి.ఐ.టి.ఆర్.ఏ. బృందాన్ని ఆయన అభినందించారు.
ఫుడ్ ప్రాసెసింగ్ పరిశ్రమల మంత్రిత్వ శాఖ
'మెగా ఫుడ్ పార్క్'  పథకానికి సంబంధించిన సమస్యలు
వ్యవసాయ ప్రాసెసింగ్ పరిశ్రమల మంత్రిత్వ శాఖ  వ్యవసాయ ప్రాపకం నుండి మార్కెట్ వరకు విలువ గొలుసుతో పాటు ఆహార ప్రాసెసింగ్ పరిశ్రమలకు ఆధునిక మౌలిక సదుపాయాలను అందించడానికి గాను.. 'మెగా ఫుడ్ పార్క్'  పథకాన్ని అమలు చేస్తోంది. దేశంలో మెగా ఫుడ్ పార్కుల ఏర్పాటుకు గాను మంత్రిత్వ శాఖ ఆర్థిక తోడ్పాటును అందిస్తుంది. పథకం యొక్క వర్తించే మార్గదర్శకాల పేర్కొన్న ప్రమాణాల ప్రకారం మెరిట్ మీద ఆమోదం పొందిన ఆసక్తి వ్యక్తీకరణల  ద్వారా ఆయా ప్రతిపాదనలు ఆహ్వానించబడ్డాయి. సేకరణ కేంద్రాలు, ప్రాథమిక ప్రాసెసింగ్ కేంద్రాలు మరియు కోల్డ్ చైన్ మౌలిక సదుపాయాలను కలిగి ఉన్న సమర్థవంతమైన సరఫరా గొలుసు మద్దతుతో బలమైన ఆహార ప్రాసెసింగ్ పరిశ్రమ స్థాపనను సులభతరం చేయడమే ఈ పథకం ముఖ్య లక్ష్యం. ఫుడ్ప్రాసెసింగ్ యూనిట్లు సెంట్రల్ ప్రాసెసింగ్ సెంటర్ల  అవసరాల ఆధారంగా  అభివృద్ధి చెందిన భూమి/ ప్లాట్లు, రోడ్లు, డ్రైనేజీ, నీటి సరఫరా, విద్యుత్, ఎఫ్యూయెంట్ ట్రీట్మెంట్ ప్లాంట్ వంటి పలు మౌలిక సదుపాయాలను ఏర్పాటు చేస్తాయి;  గిడ్డంగులు, చలువ నిల్వ కేంద్రాలు, డీప్ ఫ్రీజర్లు, ప్రయోగశాల, సాధారణ ఆహార ప్రాసెసింగ్ లైన్, ప్యాకేజింగ్ లైన్ మొదలైన సాధారణ ప్రాసెసింగ్ మరియు సంరక్షణ మౌలిక సదుపాయాలు కల్పిస్తాయి; వీటికి తోడు అత్యంత ప్రాధాన్యం కాని  పరిపాలన భవనం, ఫలహారశాల, పనివారి విడిది, వర్తక సౌలభ్య కేంద్రాలు మొదలైన సాధారణ మద్దతు సౌకర్యాలను కల్పిస్తారు. దీనికి తోడు  సూక్ష్మ, చిన్న తరహా సంస్థలు  కోసం ప్లగ్ మరియు ప్లే సౌకర్యాలలో భాగంగా ప్రామాణికమైన ఫ్యాక్టరీ షెడ్ ఏర్పాటు చేయడం. ఎందుకంటే పార్క్ వెలుపల అభివృద్ధి చెందని భూమి కంటే పార్క్ లోపల అభివృద్ధి చెందిన భూమి ధర కొంత ఎక్కువగా ఉండవచ్చు. ఏదేమైనా ఈ సౌకర్యాలు ఎంఎఫ్పీలలో కొత్త యూనిట్ల వేగవంతమైన కార్యాచరణను ప్రారంభిస్తాయి. వాటి కార్యకలాపాల ఖర్చును తగ్గిస్తాయి మరియు పార్కులో అవసరమైన సదుపాయాలను వారికి అందిస్తాయి. అంతేకాకుండా, సూక్ష్మ, చిన్నతరహా వంటి ఖర్చు సున్నితమైన చిన్న తయారీదారుల కోసం, ఎంఎఫ్పీ సర్వసన్నద్ధం  సదుపాయాలలో భాగంగా ఫ్యాక్టరీ షెడ్లను ఉపయోగించడానికి సిద్ధంగా ఉంటుంది. మంజూరు చేసిన ప్రాజెక్టుల అమలును వేగవంతం చేయడానికి ఆహార ప్రాసెసింగ్ పరిశ్రమల మంత్రిత్వ శాఖ పలు చర్యలు చేపట్టింది.
అమలులో అడ్డంకులను తొలగించేలా సహాయపడటానికి ప్రమోటర్లతో క్రమం తప్పకుండా సమీక్షా సమావేశాలను నిర్వహించడం;
 సంబంధిత అధికారం నుండి అవసరమైన చట్టపరమైన అనుమతులను పొందడాన్ని ప్రమోటర్లకు సులభతరం చేయడం;
 ప్రాజెక్ట్ అమలును సులభతరం చేయడానికి పథకం మార్గదర్శకాలలోని నిబంధనలను సవరించడం;
 మెగా ఫుడ్ పార్కులలో ఫుడ్ ప్రాసెసింగ్ యూనిట్ల ఏర్పాటుకు ఆర్థిక సాయం అందించే ప్రధాన మంత్రి కిసాన్ సంపాదా యోజన ఉప పథకంగా ఫుడ్ ప్రాసెసింగ్ మరియు ప్రిజర్వేషన్ సామర్ధ్యాల సృష్టి/విస్తరణ కోసం పథకాన్ని అమలు చేయడం;
ఉద్యానవనంలో ఫుడ్ ప్రాసెసింగ్ యూనిట్ల ఏర్పాటుకు పథకాల కింద లభించే ప్రయోజనాలపై అవగాహన కల్పించడం వంటి పలు చర్యలు చేపడుతోంది.
ఈ విషయాన్ని ఫుడ్ ప్రాసెసింగ్ పరిశ్రమల శాఖ సహాయ మంత్రి శ్రీ ప్రహ్లాద్ సింగ్ పటేల్ ఈ రోజు లోక్ సభకు ఇచ్చిన ఒక లిఖితపూర్వక సమాధానంలో ఈ విషయం తెలిపారు.
ప్రధాన మంత్రి కార్యాలయం
రెండు సంవత్సరాల కాలాన్ని పూర్తి చేసుకున్న పిఎం-కిసాన్ పథకం
మన రైతుల ఉద్వేగం మరియు గట్టి పట్టుదల ప్రేరణదాయకాలు అని పేర్కొన్న ప్రధాన మంత్రి
ఎమ్ఎస్పి లో ఒక చరిత్రాత్మకమైన వృద్ధి ని ప్రవేశపెట్టిన ప్రభుత్వం: ప్రధాన మంత్రి
రైతుల కు గౌరవప్రదమైనటువంటి జీవనాన్ని, సమృద్ధి ని అందించడానికి ప్రారంభించిన పిఎమ్-కిసాన్ పథకం నేటి తో రెండు సంవత్సరాల కాలాన్ని పూర్తి చేసుకొంది.
‘‘మన దేశ ప్రజల కు ఆహారాన్ని అందించడానికి రాత్రింబగళ్ళు కఠోర శ్రమ చేస్తున్న రైతుల కు ఒక గౌరవభరిత జీవనాన్ని అందించేటట్లు చూడడం తో పాటు వారి సమృద్ధి కి పూచీ పడేందుకుగాను పిఎమ్-కిసాన్ పథకాన్ని రెండేళ్ళ కిందట ఇదే రోజు న ప్రవేశపెట్టడం జరిగింది. మన రైతుల ఉద్వేగం, వారి గట్టి పట్టుదల ప్రేరణ ను అందించేటటువంటివి.
గడచిన 7 సంవత్సరాల కాలం లో భారత ప్రభుత్వం వ్యవసాయం రూపు రేఖల లో పెనుమార్పులను తీసుకు రావడానికి అనేక కార్యక్రమాలు చేపట్టింది. మెరుగైన సాగునీటి పారుదల మొదలుకొని మరింత ఎక్కువ సాంకేతిక విజ్ఞానం, అధిక పరపతి, బజారు లు, తగినటువంటి పంట బీమా, భూమి స్వస్థత విషయం లో శ్రద్ధ, మధ్యవర్తుల ను తొలగించడం వరకు చూస్తే ప్రభుత్వ ప్రయాస లు చాలా విస్తృత పరిధి ని కలిగినవి గా ఉన్నాయి.
కనీస మద్దతు ధర  లో ఒక చరిత్రాత్మక వృద్ధి ని తీసుకువచ్చిన గౌరవం మా ప్రభుత్వానికి దక్కింది. మేము రైతుల ఆదాయాన్ని రెట్టింపు చేయడానికి సాధ్యమైనదంతా చేస్తున్నాం.
NaMo App  లో మీరు అనేక విషయాల ను చూడవచ్చు; అవి రైతుల కోసం జరిగిన కృషి ని వివరిస్తాయి.
పిఎమ్ కిసాన్ నిధి ని ప్రారంభించి ఈ రోజు కు రెండు సంవత్సరాలు పూర్తి అవుతున్నాయి. అన్నదాతల సంక్షేమానికి అంకితమైన ఈ పథకం ద్వారా కోట్లాది రైతు సోదరుల, రైతు సోదరీమణుల జీవనం లో చోటు చేసుకొన్న మార్పులు వారి కోసం మరిన్ని కార్యాలను చేయాలనే ప్రేరణ ను మాకు అందించాయి.
అన్నదాత ల జీవనాన్ని సరళతరం చేయడం, వారి ఆదాయాన్ని రెట్టింపు చేయాలన్న సంకల్పాన్ని దేశం స్వీకరించింది, దీనిలో పిఎమ్ కిసాన్ నిధి ది ప్రముఖమైనటువంటి పాత్ర . ఇవాళ మన రైతులు ఆత్మనిర్భర్ భారత్ అభియాన్ లో ఓ విడదీయలేనటువిం భాగంగా మారుతున్నారు’’ అని అనేక ట్వీట్ లలో ప్రధాన మంత్రి పేర్కొన్నారు.
సిబ్బంది, ప్రజా ఫిర్యాదులు మరియు పింఛన్ల మంత్రిత్వ శాఖ
జి -20 అవినీతి నిరోధక వర్కింగ్ గ్రూప్ యొక్క మొట్టమొదటి మంత్రివర్గ సమావేశంలో ప్రసంగించిన - కేంద్ర మంత్రి డాక్టర్ జితేంద్ర సింగ్
ప్రధానమంత్రి శ్రీ నరేంద్ర మోదీ నేతృత్వంలోని భారతదేశం అవినీతి మరియు లెక్క లోకి రాని డబ్బుకు వ్యతిరేకంగా సహించని విధానానికి కట్టుబడి ఉంది : డాక్టర్ జితేంద్ర సింగ్
ప్రధానమంత్రి శ్రీ నరేంద్రమోదీ ఆధ్వర్యంలో అవినీతి నిర్మూలనకు భారతదేశం తన నిబద్ధతను పునరుద్ఘాటించింది. జి -20 అవినీతి నిరోధక వర్కింగ్ గ్రూప్ యొక్క మొట్టమొదటి మంత్రివర్గ సమావేశంలో, కేంద్ర విదేశాంగ శాఖ మంత్రి , ఈశాన్య ప్రాంత అభివృద్ధి , పి.ఎం.ఓ, సిబ్బంది, ప్రజా పిర్యాదులు, పింఛన్లు, అణుశక్తి మరియు అంతరిక్ష శాఖల సహాయ మంత్రి డాక్టర్ జితేంద్ర సింగ్ మాట్లాడుతూ, శ్రీ మోడీ నేతృత్వంలోని భారతదేశం అవినీతి మరియు లెక్క లోకి రాని డబ్బుకు వ్యతిరేకంగా సహించని విధానానికి కట్టుబడి ఉందని, అన్నారు. దీనిని అనుసరించి, గత 6 సంవత్సరాలుగా మోడీ ప్రభుత్వం అనేక రకాల కార్యక్రమాలు చేపట్టిందని ఆయన అన్నారు.
భారత అవినీతి నిరోధక చట్టం-1988 గురించి, డాక్టర్ జితేంద్ర సింగ్ ప్రస్తావిస్తూ, మోడీ ప్రభుత్వం 30 సంవత్సరాల తరువాత, దీనిని, 2018 లో సవరించి, లంచం తీసుకోవడంతో పాటు లంచం ఇచ్చే చర్యను నేరంగా పరిగణించడంతో సహా అనేక కొత్త నిబంధనలను ప్రవేశపెట్టింది. మరియు అదే సమయంలో వ్యక్తులు మరియు కార్పొరేట్ సంస్థలచే ఇటువంటి చర్యలకు సమర్థవంతమైన నిరోధాన్ని ఉంచడం జరిగింది.
ప్రధానమంత్రి నరేంద్ర మోదీ ఆదేశాల మేరకు తీసుకువచ్చిన ప్రస్తుత చట్టం పెద్ద ప్రదేశాలలో అవినీతిని తనిఖీ చేయడం మరియు కార్పొరేట్ లంచాలకు వ్యతిరేకంగా తీవ్రమైన చర్య తీసుకోవడం లక్ష్యంగా ఉందని డాక్టర్ జితేంద్ర సింగ్ అన్నారు. అసలు లంచం ఇచ్చేవారు కూడా బహిర్గతమయ్యే విధంగా ఇది ఒక బాధ్యతను స్థాపించడానికి ప్రయత్నిస్తుంది.
మరింత పారదర్శకత, మరింత పౌరుల కేంద్రీకృతం మరియు పాలనలో మరింత జవాబుదారీతనం తీసుకురావాలన్నదే, ప్రస్తుత ప్రభుత్వం యొక్క నిబద్ధత అని, మరియు ఉన్నత స్థాయిల్లో అవినీతిని తనిఖీ చేయడానికి దేశంలోని లోక్ పాల్ సంస్థను అమలు చేయడానికి దాని నిర్ణయాత్మక కార్యక్రమాల ద్వారా సూచించబడుతుందని, డాక్టర్ జితేంద్ర సింగ్ పేర్కొన్నారు.
ప్రపంచం ప్రస్తుతం జాతీయ అధికార పరిధిలో పారిపోయిన ఆర్ధిక నేరస్థులు మరియు అక్రమ ఆస్తుల పెరుగుదల వంటి సవాళ్లను ఎక్కువ సంఖ్యలో ఎదుర్కొంటున్నట్లు జి-20 సమావేశ ప్రతినిధి బృందానికి గుర్తు చేయడం జరిగింది. భారతదేశం యొక్క ఫ్యుజిటివ్ ఆర్ధిక నేరస్థుల చట్టం, 2018 నేరారోపణ ఆధారిత అటాచ్మెంట్లు మరియు నేరాలు మరియు ఆస్తుల ఆదాయాన్ని జప్తు చేయడానికి మరియు ఫ్యుజిటివ్ ఆర్ధిక నేరస్థుని ఆస్తులను జప్తు చేయడానికి అధికారులకు అధికారం ఇస్తుందని, ఆయన తెలిపారు.
నిందితులు విదేశాల్లో ఆశ్రయం పొందడం మరియు నేరాల ద్వారా వచ్చిన ఆదాయాన్ని దాచడం వంటి సమస్యలను కూడా నిలిపివేసినట్లు డాక్టర్ జితేంద్ర సింగ్ తెలిపారు. అంతర్జాతీయ సంస్థల సహాయంతో జి-20 అవినీతి నిరోధక వర్కింగ్ గ్రూప్ ఈ పోరాటాన్ని సరైన దిశలో ముందుకు తీసుకువెళుతోందని భారతదేశం తన ప్రశంసలను అందజేసిందని ఆయన తెలియజేశారు.
కరోనా నేపథ్యంలో, ఈ కార్యక్రమాన్ని నిర్వహించడానికి జి-20 అవినీతి నిరోధక వర్కింగ్ గ్రూప్ చేసిన కృషిని డాక్టర్ జితేంద్ర సింగ్ ప్రశంసిస్తూ, అవినీతిని నిర్మూలించడానికి కోవిడ్ కూడా మన పోరాటాన్ని మరియు ఉద్యమాన్ని నిరోధించదని పేర్కొన్నారు.
తన 10 వ వార్షికోత్సవ సంవత్సరంలో జి-20 మంత్రివర్గ సమావేశాన్ని నిర్వహించినందుకు సౌదీ అరేబియా అధ్యక్షుడిని, డాక్టర్ జితేంద్ర సింగ్, అభినందించారు. అవినీతి బెదిరింపులను ఎదుర్కోవటానికి స్థిరమైన వేగవంతమైన మరియు బలమైన ఉద్యమం కోసం ప్రపంచం కలిసి వస్తుందన్న ఆకాంక్షను ఆయన వ్యక్తం చేశారు.
<><><>
(Visitor Counter : 689